තම දරුවන්ට කවා පොවා ඇති දැඩි කොට සමාජයේ ඉහළ තැනකට ගෙනවිත් යහපත් ජිවිතයක් ගත කිරීම සඳහා අවශ්‍ය මං පෙත් සැලසීම උදෙසා ජිවිතයෙන් වැඩි කොටසක් කැප කළ පියෙකු සුනඛ කුඩුවකට දමා නිවසේ ඇති කරන ඉහළ වටිනාකමක් ඇති සුනඛයන්ට නිවසේ කාමර හා ඇඳන් වෙන්කර දී තම පියා වසර ගණනාවක් තිස්සේ බලු කූඩුවක සිරකැර තැබූ බව කියන දෙදරු මවක් බලගොල්ල පොලීසිය මඟින් අද අත්අඩංගුවට ගෙන තිබෙනවා.බලගොල්ල ප්‍රදේශයේ පදිංචි මෙම කාන්තාවගේ මව හා සැමියා විදේශ ගතව ඇති බවත් පියා හා දරුවන් සමඟ ඇය නිවසේ ජීවත්ව තිබෙන බවත් පොලිස් පරීක්ෂණ මඟින් අනාවරණය වී තිබේ.තම පියා නිවස ආසන්නයේ මළ මුත්‍රා පිටකරමින් අපිරිසිදු කරන බැවින් ඔහුව බලු කූඩුවට දැමීමට මෙම කාන්තාව කටයුතු කර තිබෙන බව ප්‍රදේශවාසීන් පවසයි.කතා කර ගැනීමට පවා නොහැකිව බෙහෙවින් දුර්වලව සිටි පියාව ප්‍රතිකාර සඳහා මැණික්හින්න රෝහලට ඇතුලත් කර ඇති අතර බලගොල්ල පොලිසිය විසින් වැඩිදුර පරීක්ෂණ කටයුතු සිදු කරනු ලබයි. තවත්....